ফের অশান্ত ভাটপাড়া! বোমা-গুলির ঘটনায় এবার পুলিশি তলব অর্জুন সিংয়ের

ভাটপাড়া: ফের অশান্ত ভাটপাড়া (Bhatpara)! আর এই থেকে বলাই যায় ভাটপাড়া আছে ভাটপাড়াতেই। কারণ ফের অর্জুন গড়ে চলল গুলি। বোমাবাজি এবং গুলির ঘটনায় ফের উত্তপ্ত হয়ে ওঠে ভাটপাড়ার পরিস্থিতি। জানা যাচ্ছে, ঘটনাটি ঘটেছে বর্তমান বিজেপি নেতা এবং ভাটপাড়া পুরসভার ১৮ নম্বর ওয়ার্ডের প্রাক্তন সংসদ অর্জুন সিং- (Arjun Singh) এর বাড়ির সামনে। দুষ্কৃতী তাণ্ডবে উত্তাল হয়ে ওঠে এলাকা।

স্থানীয় সূত্রে জানা যাচ্ছে, বোমা-গুলির ঘটনায় আহত এক ব্যক্তি। আর এই ঘটনাকে কেন্দ্র করে শুরু হয়েছে ফের রাজ্য-রাজনীতি। কারণ যেই ব্যক্তি গুলিতে আহত হয়েছেন তিনি তৃণমূল ঘনিষ্ঠ বলে দাবি। তৃণমূলের সাফ দাবি, অর্জুন সিংয়ের পক্ষ থেকেই চালানো হয়েছে গুলি। এমনকি তৃণমূলের সোমনাথ শ্যাম তিনি বলেছেন, গুলিবিদ্ধ ব্যক্তিকে তাঁর আগে মারধরও করা হয়েছে। ঘটনায় উত্তপ্ত হয়ে উঠলে পরিস্থিতি তড়িঘড়ি সেখানে পুলিশ ডাকা হয় এবং পরিস্থিতি নিয়ন্ত্রণে আনা হয়।

আরও পড়ুন: ডায়মন্ড হারবার থেকে উদ্ধার কোটি টাকার গাজা

তবে গতকাল মধ্যরাতে ভাটপাড়ায় বোমা-গুলির ঘটনায় এবার অর্জুন সিং কে নোটিশ পাঠায় জগদ্দল থানার পুলিশ। আজ সকাল চারটের সময় ইমেল মারফৎ এবং লিখিত আকারে অর্জুন সিং কে নোটিশ পাঠায় পুলিশ। সকাল ১০টায় তাকে জগদ্দল থানায় হাজিরা দেওয়ার নির্দেশ দেওয়া হয়। বিজেপি নেতা অর্জুন সিং বলেন, ‘ আমাকে নোটিশ দিয়ে ডাকা হচ্ছে। পুলিশের সামনেই বোমা গুলি চলল পুলিশ আমাকেই নোটিশ পাঠাচ্ছে। পুলিশ মমতা বন্দ্যোপাধ্যায়ের দলদাস হয়ে কাজ করছে। আমি চাই পুলিশ এলাকার সিসিটিভি ফুটেজ জনসমক্ষে প্রকাশ করুক’। তিনি সাফ জানান, এত কম সময়ের মধ্যে তিনি হাজিরা দেবেন না। বরং তিনি পালটা এফআইআর দায়ের করেছেন। পরিস্থিতি নিয়ন্ত্রণে আনতে ঘটনাস্থলে জগদ্দল থানা ও ব্যারাকপুর পুলিশ কমিশনারেটের বিশাল পুলিশ বাহিনী গোটা এলাকা ঘিরে ফেলেছে।

দেখুন অন্য খবর